Pozdravljeni!

V poletnih počitnicah bomo ponovno priredili poletne jahalne tabore za otroke od 5 do 15 let. Odvijali se bodo na turistični kmetiji in konjeniškem klubu Giovanni. Termini jahalni taborov so sledeči:

- 26.6. - 30.6.,

- 3.7.-7.7. (z možnostjo spanja),

- 14.- 18.8. (z možnostjo spanja),

- 21.8. - 25.8.

Primarni cilj tabora je, da otroci spoznajo celotno skrb za konja in delo z njimi. Želimo, da so jahači dobro izobraženi in samostojni ter samozavestni pri delu s konji. To se lahko naučijo le, če so del celotnega konjevega dne.

Poskrbeli bomo, da bo zanimivo tako za popolne začetnike, kot tudi že bolj izkušene. Predznanje za udeležbo ni potrebno.

Tabor bo vključeval naslednje dejavnosti:

- jahanje, hranjenje konj, nega konj, čiščenje opreme, poučne urice o konjih, čiščenje boksov, družabne igre, ustvarjalne delavnice.

Otroci bodo vsak dan tabora jahali eno jahalno uro/dan (45 min jahanja v skupini ali 30 min individualno). Dodatno bodo jahali tudi brez sedla.

Seveda bomo poskrbeli da ne bodo otroci lačni. Imeli bomo dve malici ter kosilo. Glede hrane (alergije, vegeterjanstvo...) in prihodov(glej spodaj) se lahko prilagodimo.

Otroke pripeljite:

                    - prihod: 7:30 - 8:00

                   - odhod: 16:00 - 16:30

Število mest je omejeno.

Prijave zbiramo na naš email (tabori@kkgiovanni.si).

Prijava bo potrjena ob plačilu akontacije v vrednosti 80€.

Ob odpovedi do najkasneje mesec dni pred taborom, vam akontacijo povrnemo. V primeru odpovedi tabora bomo tudi mi sporočili najkasneje 14 dni pred pričetkom le-tega. Preostanek se poravna najkasneje do začetka tabora.

Cena tabora, ki vključuje vse dejavnosti in prehrano je:

- za člane 250 €

- za nečlane 270€

- dva ali več družinska člana (člani) 225€

- drugi tabor v istem poletju (člani) 225€

Za vse tiste, ki bi med poletnimi jahalnimi tabori želeli tudi prespati, vas obveščamo, da je dodatek za spanje na poletnem jahalnem taboru 95 EUR. To vključuje 4 večerje in 4 zajtrke, popoldanske in večerne aktivnosti aktivnosti ter varstvo preko noči. Cena za posamezno popoldne in noč 35 eur. Poskrbeli bomo za primeren prostor za spanje na seniku, otroci pa naj imajo s seboj blazino (samonapihljiva/turbomaksimus/armafleks), spalko in odejo/deko ter vzglavnik in topla oblačila za ponoči.

Pri plačilu akontacije na transakcijski račun v namen prosimo navedite ime in priimek ter termin tabora:

*Konjeniški klub Giovanni*

*Peč 13, 1290 Grosuplje
TRR: IBAN SI56 6000 0000 0662 096 (LON d.d., Kranj)*

Z veseljem, lahko posredujete email naprej in skupaj poskrbimo za nepozabno doživetje za vaše najdražje.

Lep konjeniški pozdrav,

Ekipa KK Giovanni